Pyros I

**Pyros I** el
conciliador (nascut a
Avalon, data desconeguda) és l’actual rei del regne Avalon, autoproclamat per
sí mateix gràcies al suport popular, l’any 2573. Reconegut mag, ha guanyat el
sobrenom de Pyros I “el conciliador” per ser el primer rei mag a l’història d’Avalon
i abolir la pena de mort amb tot allò vinculat amb la màgia que existeix al
regne des de que es tenen vestigis.

No confondre amb Alfred Espurnia, àlies Pyros, artista dels carrers d'Estaón.

## Política

Aquest moviment
harmonitzador per part del rei es va iniciar al proclamar-se vencedor de la
guerra civil contra Morath III el sever, l’anterior monarca d’Avalon, rebatejat
després de la guerra com “Morath III l’infame”. La seva intenció és crear un
pont controlat entre un regne contraposat a la màgia i les virtuts, el
coneixement i l’avenç de l’estudi i l’ús censat de la màgia, usant mecanismes
burocràtics similars al del seu país veí, Argos.

Una de les altres
polítiques del rei ha estat invertir grans quantitats d’or a ajudes
humanitàries per mantenir el suport popular, doncs al no pertànyer a cap
familia noble, la seva figura en aquest estament ha estat repetidament
qüestionada, sobretot pel desconeixement que es té del seu passat.

## Història

La data de
naixement de Pyros I el conciliador és desconeguda, així com la localitat.
Només s’ha extret de les seves confessions que va tenir una infància anònima i
turbulenta a les rodalies de Myra. Tampoc es té informació de la seva ascendència
ni del responsable de la seva educació tant acadèmica com màgica.

Els primers
informes que es tenen són de pertànyer a una banda de saltejadors de camins
anomenada Fills de Tarthos. Allà Pyros I va conèixer a Tarthos, líder del grup
i es va influenciar per les seves idees crítiques contra les polítiques
represives de Morath III l’infame. També va conèixer a Illian, guardaespatlles
de Tarthos, Orel i Zack, membres dels Fills de Tarthos.

El 2571 va ser detingut
pels Anells de Boccob, acusat de crims a l’estat i de tenir aptituds màgiques, però
gràcies a les seves habilitats va demostrar-se útil i va ingressar als Anells de Boccob, convertint-se en el setè anell.

El 2572 va
descobrir una trama de corrupció, però abans que pogués investigar al rei,
aquest el va exiliar. Però aquests successos van desestabilitzar els poders del
regne i van desembocar amb una guerra civil anomenada La Sang d’Avalon.

Després de quatre
mesos de guerra, Pyros I va véncer al seu antic monarca Morath III i va auto
proclamar-se rei. L’abolició de la prohibició màgica va ser crucial per reparar
els danys de la guerra.

Actualment, Pyros I
ha tornat a reclutar deu nous Anells de Boccob, doncs tots els anteriors van ser
assassinats per Morath III durant la guerra de La Sang d’Avalon.

## Valoració

### Confiança ciutadana

Segons sondejos
d’opinió, Pyros I el conciliador gaudeix d’un nivell de popularitat molt elevat
a Avalon gràcies a les seves polítiques socials, inèdites en l’història del regne. La seva figura és considerada una garantia de bonança i llibertat.

Aquestes polítiques
són una gran contraposició a les del seu rival monàrquic, Morath III l’infame,
que mantenia el control del país amb una dura repressió a mans de la Guàrdia roja i les cèlebres persecucions de màgia amb la Guàrdia anyil, que en les
investigacions del 2572, Pyros I va destapar que tant la Guàrdia anyil com els líders
dels Anells de Boccob feien servir la bruixería per atrapar criminals.

### Diplomàcia exterior

El monarca també ha
reobert vies comercials i ha recordat tractats i aliances amb altres regnes, en
especial Argos i Gobral i les Ciutats lliures de Rem, confiant aquesta
diplomàcia a Illian el renascut, qui va enterrar el seu passat criminal gràcies
al perdó real entregat per l’ajuda prestada durant La sang d’Avalon.

## Rumors sobre la realitat de Pyros

Hi ha veus que procuren passar desapercebudes, però, que expliquen la seva vida de diferent manera. Algunes d'elles asseguren haver conegut de primera mà al monarca, i haver fugit del mantell de mentides i mort que l'envolta.

Segons expliquen, la vida d'aquest mag elf esmunyedís i perspicaç va estar repleta de perills i recompenses; només per audàcia i intuïció va evitar finals fatals, i va aconseguir grans recompenses. Les seves eleccions van ser despietades i arriscades, i la moral va quedar rellevada per la supervivència.

I sobre La Sang d'Avalon, desconeixen qui dels dos contendents va començar el conflicte bèl·lic, però quan Pyros va aconseguir la victòria, va assegurar-se de netejar el seu nom en els llibres d'història.